b'\n_START_ARTICLE_\nIshemija\n_START_PARAGRAPH_\nIshemija (gr. \xce\xb9\xcf\x83\xcf\x87\xce\xb1\xce\xb9\xce\xbc\xce\xaf\xce\xb1, isch~ - omejitev, haema - kri) je pomanjkanje oskrbe s krvjo v dolo\xc4\x8denem tkivu ali celotnem organu zaradi stisnjenja ali zapore v arteriji._NEWLINE_Posledica ishemije je pomanjkanje kisika in hranil v prizadetih celicah. Dolgotrajnej\xc5\xa1a ishemija lahko povzro\xc4\x8di celi\xc4\x8dno smrt (nekrozo) in infarkt (sr\xc4\x8dni, plju\xc4\x8dni, mo\xc5\xbeganski infarkt ...). Ishemija miokarda povzro\xc4\x8da angino pektoris. Vzrok ishemije je navadno zo\xc5\xbeana stena arterije , na primer zaradi ateroskleroze, tromboze, embolije ... Ishemijo lahko povzro\xc4\x8dita tudi zni\xc5\xbean krvni tlak ali tahikardija._NEWLINE_Nastanek prele\xc5\xbeanin je prav tako povezan z ishemijo doti\xc4\x8dnega predela.'